Πλατανιάς Χανίων

Ο Πλατανιάς είναι παραθαλάσσιο χωριό και έδρα ομώνυμης κοινότητος καθώς και ιστορική έδρα του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Βρίσκεται 12 χιλιόμετρα δυτικά των Χανίων, σε μία από τις πιο τουριστικές παραλιακές ζώνες της δυτικής Κρήτης και μαζί με τη γειτονική Αγία Μαρίνα διαθέτει πολυάριθμα τουριστικά καταλύματα. Ακριβώς απέναντι από τον οικισμό υπάρχει η νησίδα των Αγίων Θεοδώρων.

 Ιστορικά στοιχεία 
Αρχικά ο Πλατανιάς βρισκόταν γύρω από την κορυφή του λόφου πάνω από την παραλία. Αναφέρεται για πρώτη φορά το 1577 σε βενετικό έγγραφο ως πύργος Πλατανέα. Την περίοδο της Τουρκοκρατίας στον λόφο είχε κατασκευαστεί φρούριο για να χρησιμεύσει κυρίως ως παρατηρητήριο. Κατά τη διάρκεια της Κρητικής Επανάστασης του 1895-1898, ο Πλατανιάς απετέλεσε από τον Φεβρουάριο του 1897 την έδρα των ελληνικών στρατευμάτων που αποβιβάστηκαν στο νησί υπό τον Τιμολέοντα ΒάσσοΙωάννης Ν. Λανδράκις, Γεωγραφία της ελληνικής μεγαλονήσου Κρήτης φυσική και πολιτική, Χανιά 1900, σελ 18.. Στα πλαίσια της Επανάστασης του Θέρισου, ο οικισμός άλλαξε συχνά χέρια μεταξύ των αντιμαχόμενων πλευρώνΓιάννη Καψάλη, Η επανάσταση του Θέρισου, Δωρικός, Αθήνα 1987, σελ. 174.. Τα νεότερα χρόνια άρχισε η ανάπτυξη του παραλιακού οικισμού που επιταχύνθηκε με την εμφάνιση του τουρισμού. Ο παραλιακός οικισμός αναφέρεται ως Κάτω Πλατανιάς ή Νέος Πλατανιάς και ο οικισμός στον λόφο ως Άνω Πλατανιάς ή Παλαιός Πλατανιάς.

Απογραφές Πληθυσμών

Απογραφή1913192819401951196119711981199120012011Πληθυσμός616Βασίλειον της Ελλάδος, Υπουργείον Εθνικής Οικονομίας, Διεύθυνσις Στατιστικής, Απαρίθμησις των κατοίκων των νέων επαρχιών της Ελλάδος του έτους 1913, σελ 75.643Σύγχρονος Εγκυκλοπαίδεια Ελευθερουδάκη, τόμος 20ος, σελ 714.751Βασίλειον της Ελλάδος, Υπουργείον Εθνικής Οικονομίας, Γενική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 16 Οκτωβρίου 1940, Αθήναι 1946, σελ 54.;;;;;744Απογραφή 2001, σελ 332 .979

 Διοικητικά στοιχεία 
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την κοινότητα Πλατανιά που υπάγεται στη δημοτική ενότητα Πλατανιά του Δήμου Πλατανιά και σύμφωνα με την απογραφή του 2011 έχει πληθυσμό 979 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10901 (σελ. 427 του pdf).

Δείτε Κοινότητα Πλατανιά

Αθλητισμός
Ο οικισμός έγινε γνωστός για την ποδοσφαιρική του ομάδα, τον Α.Ο. Πλατανιά  που αγωνίζεται από την περίοδο 2012-13 στην Α' Εθνική, κάνοντας τον Πλατανιά τον μικρότερο πληθυσμιακά οικισμό που εκπροσωπήθηκε στην Α' ΕθνικήΤο Βήμα, Σούπερ Λιγκ: Το θαύμα του Πλατανιά.

Παραπομπές

Εξωτερικοί σύνδεσμοι
Δήμος Πλατανιά

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά